
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	

Д О К Л А Д

от контролна проверка по прилагане на екологичното законодателство

Обект: СД „Лаф-Велизаров и сие“- млекопреработвателно предприятие
Дата на извършване на проверката: 25.07.2018 г.
Място на извършване на проверката: ПИ № 099017, 099018 и 099037 с. Дъбравка, общ. Белоградчик 
Проверени компоненти и фактори на околната среда:
· Води
· почви
· Опасни химични вещества
· ЗОПОЕЩ

Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) 
· Закон за почвите (ЗП)
· Закон за защита от вредното въздействие на химичните вещества и смеси във връзка с Регламент (ЕО) № 1907/2006 – REACH и Наредба за реда и начина за съхранение на опасни химични вещества и смеси
· Закон за отговорността за предотвратяване и отстраняване на екологични щети (ЗОПОЕЩ)

Извършени дейности:
С писмо на РИОСВ – Монтана операторът е уведомен за датата на проверката, към което е приложена Заповед № РД-188/24.07.2018 г. на директора на РИОСВ – Монтана за извършване на комплексна проверка на място в обект „млекопреработвателно предприятие с оператор СД „Лаф-Велизаров и сие“.
На 25.07.2018 г. на основание чл. 148, ал. 3 от Закона за опазване на околната среда, във връзка с изпълнението на плана за контролната дейност на РИОСВ – Монтана за 2018 г. и Заповед № Заповед № РД-188/24.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-51/25.07.2018 г.

Проверени са:
· Сгради и съоръжения на територията на предприятието
· Документи и данни, свързани със законовите и подзаконови нормативни актове по околна среда

Констативна част:
	Основна дейност на обекта е производство и търговия на млечни и имитиращи продукти. На площадката на обекта (около 30 дка) са производствена сграда с административна част, парокотелно и ЛПСОВ. СМР по реализация на проект „Модернизация, разширение и реконструкция на съществуващото млекопреработвателно предприятие в нов УПИ I-099037“, “Парокотелна станция в нов УПИ II -099017“ и „ЛПСОВ в УПИ III -099018“ са приключили и трети обекта са въведени в експлоатация (копия от удостоверенията са приложени към протокола).
Компонент „Води”:
Обектът се водоснабдява за питейни и промишлени нужди от водопроводната мрежа на с. Дъбравко. Формира се смесен поток производствени и битово-фекални отпадъчни води, за заустването на които в повърхностен воден обект – р. Дъбравка - е издадено и действа разрешително на БДДР-Плевен по чл. 46, ал.1, т. 3 от ЗВ. Тези води преминават през ЛПСОВ, в която се извършма механично и биологично пречистване на отпадъчните води преди заустването им в реката. Осигурена е аварийна връзка, разположена в ревизионна шахта, в кото се отделят двата потока на площадковата канализационна система – на отпадъчните и на дъждовните води, зауствани в различни точки в повърхностния водоизточник
	Пунктът за собствен мониторинг е на площадката на обекта и достъпът до него е лесен, безопасен и постоянен. За 2017 г. дружеството е изпълнило задълженията си засобствен мониторинг и за предтавяне на доклада по чл. 48, ал. 1, т. 12 от ЗВ. Представен е и протокол от собствен мониторинг за първото шестмесечие на 2018 г. и резултатите на акредитирана лаборатория не посочват превишение на ИЕО. Не е констатирано превишение и в резултат на изпитването на отпадъчните води в рамките на контролния мониторинг по Заповед № РД-840/2017 г. на МОСВ
През 2017 г. не са правени проверки от МЗ и не е предписвано обеззаразяване на отпадъчни води. В случай на необходимост е предвидено обеззаразяването да се извърши чрез използване на хлорни съединения в последната шахта.
Компонент „Почви“:
Площадката е в границите на бивш селскостопански двор, преобладаващата част от който е с твърда настилка. Нама констатации за натрупани вещества и материали, кожито да замърсяват почвятя. Няма течове на проводи, които да предполагат замърсяване на съседни имоти
Фактор „Опасни химични вещества”:
По приложение на ЗЗВВХВС и Регламент (ЕО) № 1907/2006- REACH, дружеството е потребител по веригата на химични вещества и смеси.
В производството се използват химични вещества и смеси с налични количества, описани в протокола. Осигурени са и представени по време на проверката ИЛБ, които са изготвени съгласно изискванията на чл. 31 и Прил. II от Регламент (ЕО) № 1907/2006-REACH и измененията му.
Съхранението на опасните химични вещества и смеси се извършва в закрити складове , без връзка с канализацията, съгласно изискванията на Наредбата за реда и начина на съхранение на ОХВС и ИЛБ.
При проверката на информацията в ИЛБ и складовете за химикали не се констатира съдържание на вещества с предмет на разрешаване, включени в Приложение XIV на REACH с дата на забрана 2017 г., които не следва да се употребяват, освен ако за тях е подадено заявление за разрешаване, както и на вещества с предмет на ограничаване от Приложение XVII на REACH.
По приложение на ЗОПОЕЩ
Дружеството няма задължения по Наредба 1/29.10.2008 г., тъй като не извършва дейност, посочена в Приложение №1 на ЗОПОЕЩ.

Заключение: 
Операторът изпълнява задълженията си, произтичащи от законодателство, по компоненти „води“ и „почви“, по фактор „Опасни химични вещества“ и по ЗОПОЕЩ.. 
 
Предписания: не са дадени

Приоритети за последваща контролна дейност:
-ЗВ
-ЗЗВВХВС
-ЗУО

